Asterix: Byplanleggeren

Asterix: Byplanleggeren (Astérix - Le Domaine des Dieux) er en fransk/belgisk dataanimert animasjonsfilm fra 2014. Filmen er i 3D og er løst basert på det syttende albumet i Asterix-tegneserien Byplanleggeren.

Handling 
Julius Caesar blir stadig mer frustrert over det pågående opprøret til gallerne, og utvikler en ny ordning for å erobre dem: Byggingen av en by med luksuriøse leiligheter kalt “The Gods Mansions” i skogen, for å gjøre dem til en del av romersk sivilisasjon. I løpet av en villsvin-jakt oppdager Asterix og Obelix denne nye byggeplassen. Prosjektleder og arkitekt Squaronthehypotenus og Romerske legioner beordrer slaver til å hugge ned skogen rundt området. Asterix og Obelix forsøker å hindre romernes innsats ved å bruke magiske eikenøtter fra en druide Getafix, som straks spirer ut til fulle trær etter plantingen.

Etter å ha hørt den frustrerte Squaronthehypotunusen som truer med å arbeide slaverne i hjel, kommer Asterix og Obelix seg inn i den romerske leiren for å frigjøre slavene og gi dem gallernes trylledrikk som et middel for å unnslippe. Men dette fungerer ikke etter planen når slavene i stedet bruker trylledrikken til å bli raskere ferdig med konstruksjonen, samt få samme lønn som legionærene, pluss deres frihet og egne leiligheter til hver av dem etter ferdigstillelse. Gallerne forbereder seg på å angripe og ødelegge herskapshusene, men oppdager at området allerede er befolket av romerske sivile. Når de innser at de ikke kan skade sivile, vender de tilbake til landsbyen for å legge en ny plan. 

I mellomtiden blir Anonymus, Dulcia og Mischiefus, en familie fra Roma, nektet deres leiligheter vunnet i et lotteri på grunn av manglende dokumenter. Asterix, Obelix og Getafix forsøker ulike metoder for å få de sivile til å reise sin vei, blant annet forårsake kraftig regn og støyforurensning. Men alt dette blir akseptert som en del av det naturlig livet i Bretagne. De romerske sivile begynner også å handle i landsbyen og forårsaker en eskalerende pris-krig etter blant annet fisk og våpen. 

Caesar går til neste fase av planen ved å tilby gratis leiligheter til gallerne. I et annet forsøk på å få romerske sivile til å reise sin vei, synger Cacofonix øredøvende høyt utenfor herskapshusene. Dette fungerer nesten, helt til gallerne dukker opp for å flytte inn i de nye leilighetene deres. Caesar begynner den siste delen av planen sin, og jevner landsbyen ved jorden. Gallerne jager romerne tilbake til herskapshusene, bare for å bli tatt til fange når romerne innser at de har blitt lurt. Asterix forsøker å redde dem, men får problemer fordi han konsumerer en ufullstendig trylledrikk.

Om filmen 
Filmen hadde premiere i Frankrike den 26. november 2014 og ble vist i over 696 kinoer, hvor den spilte inn 7,64 millioner euro den første uken.

Norske stemmer 
Asterix - Anders Hatlo
Obelix -  Harald Mæle
Miraculix - Magnus Nielsen
Majestix - Ivar Nørve
Trubadurix Espen Sandvik
Godemine - Kari-Ann Grønsund
Armamix - Øyvind B. Lyse
Hermetix - Nils Ole Oftebro
Senilix - Bernhard Ramstad
Tettipappus - Paul Ottar Haga
Designius - Christoffer Staib
Julius Cæsar - Morten Røhrt
Prospectus - Per Skjølsvik

Referanser

Eksterne lenker 
 

Filmer fra 2014
Asterix
Filmer basert på tegneserier
Filmer satt i oldtiden
Franske animerte barnefilmer
Belgiske animasjonsfilmer
Franske filmkomedier
Franske animerte eventyrfilmer
Animerte barnefilmer
Animerte eventyrfilmer